OpenLLM-France/wikimedia huggingface dataset:
# Jaguar (microarquitectura)

L'AMD Jaguar Family 16h és una microarquitectura de baix consum dissenyada per AMD. S'utilitza a les APU que succeeixen la microarquitectura de la família Bobcat el 2013 i l'arquitectura Puma d'AMD el va succeir el 2014. És superescalar bidireccional i capaç d'executar-se fora d'ordre. S'utilitza a la Unitat de Negoci Semi-Custom d'AMD com a disseny per a processadors personalitzats i AMD l'utilitza en quatre famílies de productes: Kabini adreçat a portàtils i mini PC, Temash adreçat a tauletes, Kyoto adreçat a microservidors i Sèrie-G adreçada a aplicacions encastades. Tant la PlayStation 4 com la Xbox One utilitzen xips basats en la microarquitectura Jaguar, amb GPU més potents que les que ven AMD a les seves pròpies APU Jaguar disponibles comercialment.

## Característiques de disseny

* 32 Instrucció KiB + 32 La memòria cau L1 de dades KiB per nucli, la memòria cau L1 inclou la detecció d'errors de paritat.
* 16 vies, 1–2 La memòria cau L2 unificada MiB compartida per dos o quatre nuclis, la memòria cau L2 està protegida d'errors mitjançant l'ús de codi de correcció d'errors.
* Execució fora d'ordre i execució especulativa.
* Controlador de memòria integrat.
* Execució d'enter bidireccional.
* Execució bidireccional de 128 bits d'ample flotant i enter empaquetat.
* Divisor de maquinari enter.
* Els processadors de consum admeten dos DIMM DDR3L en un canal a freqüències de fins a 1600 MHz.
* Els processadors de servidor admeten dos DIMM DDR3 en un canal a freqüències de fins a 1600 MHz amb ECC.
* Com a SoC (no només una APU) integra el concentrador de controladors Fusion.
* Jaguar no inclou multifils agrupats (CMT), el que significa que els recursos d'execució no es comparteixen entre els nuclis.

## Suport del conjunt d'instruccions

El nucli de Jaguar té suport per als conjunts d'instruccions i instruccions següents: MMX, SSE, SSE2, SSE3, SSSE3, SSE4a, SSE4.1, SSE4.2, AVX, F16C, CLMUL, AES, BMI1, MOVBE (Move Big-Endian instruction), XSAVE/XSAVEOPT, ABM (POPCNT/LZCNT) i AMD-V.

## Jaguar: derivat i successor

El 2017 es va anunciar un derivat de la microarquitectura Jaguar a l'APU de la revisió Xbox One X de Microsoft (Projecte Scorpio) a la Xbox One. L'APU del projecte Scorpio es descriu com un derivat "personalitzat" de la microarquitectura Jaguar, que utilitza vuit nuclis amb una velocitat de 2,3 GHz.
El successor Puma de Jaguar es va llançar el 2014 i s'orientava a ordinadors portàtils i tauletes d'entrada.

## Referències

* ↑ «Xbox One vs. PS4: How the final hardware specs compare» (en anglès). ExtremeTech, 22-11-2013. [Consulta: 25 gener 2014].
* ↑ Kanter, David. «AMD's Jaguar Microarchitecture» (en anglès americà). https://www.realworldtech.com.+[Consulta: 23 agost 2023].
* ↑ «Jaguar (microarchitecture) - Alchetron, the free social encyclopedia» (en anglès americà). https://alchetron.com,+18-01-2016.+[Consulta: 23 agost 2023].
* ↑ «[https://web.archive.org/web/20220615235344/http://meseec.ce.rit.edu/551-projects/fall2015/3-3.pdf Jaguar Microarchitecture]» (en anglès). http://meseec.ce.rit.edu. Arxivat de l'original el 2022-06-15. [Consulta: 23 agost 2023].
# Evasió fiscal

L'evasió fiscal, evasió tributària o evasió d'impostos (tax evasion en anglès) és un acte il·legal que consisteix a ocultar béns o ingressos amb la finalitat de pagar menys impostos, tanmateix, és una activitat il·lícita i que habitualment és considerada com a delicte (o com a infracció administrativa) en la majoria de països.
El diner negre és tot aquell que ha evadit el pagament de gravàmens fiscals. Són guanys obtinguts en activitats il·legals o legals, però que s'evita declarar-les a Hisenda per tal d'evadir impostos. S'intenta mantenir-lo en efectiu, i no ingressar-lo en entitats financeres, per a evitar que figuri registrat en els moviments bancaris i així l'Estat no tingui coneixement de la seva existència.

## Vegeu també

* Llista Lagarde
* Blanqueig de diners
* Elusió fiscal
* Paradís fiscal
* Objecció fiscal
* Frau fiscal
* Amnistia fiscal

## Referències

* ↑ Spiro, Peter S. (2005), "Tax Policy and the Underground Economy," in Christopher Bajada and Friedrich Schneider, eds., Size, Causes and Consequences of the Underground Economy (Ashgate Publishing).
* ↑ diner a Optimot
* ↑ David Cay Johnston «Where’s the fraud, Mr. President?». Reuters, 13-12-2011 [Consulta: 4 d’abril 2016]. Arxivat 2 de juny 2017 a Wayback Machine. «Còpia arxivada». Arxivat de l'original el 2017-06-02. [Consulta: 4 abril 2016].

## Enllaços externs

* El dret a la de resistència fiscal.
# 96 d'Aquari

96 d'Aquari (96 Aquarii) és una estrella de la Constel·lació d'Aquari. Té una magnitud aparent de 5,56.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Fourth USNO CCD Astrograph Catalog. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* 1 2 3 Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ Mario Perinotto «A catalogue of stellar rotational velocities» (en anglès). Contributi dell'Osservatorio Astrofisica dell'Universita di Padova in Asiago, 1970, pàg. 1.
* ↑ Andrei Avrelʹevich Tokovinin «Radial velocities of southern visual multiple stars» (en anglès). Astronomical Journal, 1, 03-12-2014, pàg. 8. DOI: 10.1088/0004-6256/149/1/8.

## Enllaços externs

* SIMBAD, 96 Aqr (anglès)
* Aladin previewer, imatge (anglès)
# Alexine Tinne

Alexandrine 'Alexine' Pieternella Françoise Tinne (La Haia, 17 d'octubre de 1835-Mursuk, Àfrica central, 1 d'agost de 1869) fou una exploradora holandesa. Filla d'un acabalat holandès naturalitzat a Anglaterra, acompanyà (1856-1858) la seva mare a Egipte; emprengué al costat d'aquesta i una tia seva (1862) un viatge al Nil Superior fins a Gondokoro i el 1863 des de Khartum, en companyia de Theodor von Heuglin i Hermann Steudner, un segon viatge al riu de les Gaseles, on la seva mare i Steudner sucumbiren a la duresa del clima. En un tercer viatge que emprengué des de Trípoli amb la intenció d'avançar per Bornu fins a l'Alt Nil, fou assassinada per un tuareg del seu seguici, en el camí de Mursuk a Ghat. El seu viatge al riu de les Gaseles està descrit en les Transactions of the Historical Society of Lancaster Vol. XVI, Liverpool, 1864.

## Bibliografia

* Enciclopèdia Espasa, volum. núm. 61, pàg. 1366, ISBN 84-239-4561-8.
# Athanasios Diakos

Athanasios Diakos o Diacos fou un militar grec que lluità contra els turcs en la Guerra d'independència de Grècia.
En els primers dies de la insurrecció contra els turcs, a Beòcia va prendre Amfissa el 31 de març i Tebes dos dies després, però a la batalla d'Alamana del 22 d'abril de 1821, Diacos al front d'una host de muntanyencs fou derrotat per Omer Vrioni, i caigué en mans dels seus enemics, que li donaren mort.

## Referències

* ↑ Bopis, Dimitris «Αθανάσιος Διάκος, ο πρώτος μάρτυρας του αγώνα» (en grec). Περισκόπιο, 128, pàg. 16-18.

## Bibliografia

* Enciclopèdia Espasa, Tom núm. 18 primera part, pàg. 802. de l'ISBN 84-239-4518-9
# Kurgan (desambiguació)

«Kurgan» té aquests significats:
* Geografia:
** Kurgan és una ciutat russa.
*** L'óblast de Kurgan és un dels subjectes federals de la Federació Russa.
* Arqueologia
** Un kurgan (rus: курган) és un túmul a l'est d'Europa i a l'Àsia central.
* Història:
** La cultura dels kurgans fou una cultura neolítica localitzada a l'actual Ucraïna i oest de Rússia.
** Kurgan és una paraula turca derivada del mongol küregen ("gendre"), referit a estar enllaçat amb la família de Genguis Kan. La dinastia de Tamerlà, el timúrides (també Tamerlànides) fou anomenada inicialment per ells mateixos com a dinastia Gurigan o Kurgan
# Evolució del llenguatge

L'evolució del llenguatge és el camp tècnic de la biolingüística que tracta de com va sorgir i evolucionar el llenguatge en la línia evolutiva de l'ésser humà. La primera persona que va plantejar-ne una teoria fou Lord Monboddo, que el 1773 publicà The Origin and Progress of Man and Language (L'origen i progrés de l'home i el llenguatge), obra de gran erudició en què explicava el sorgiment del llenguatge humà a partir dels avantatges evolutius que conferí: hi concloïa que el llenguatge es desenvolupà com un mètode de supervivència avantatjós quan una comunicació clara podia ser determinant per a evitar perills, explicant-hi a més les principals característiques dels idiomes primitius. En aquesta obra, Monboddo utilitza arguments antropològics i lingüístics que deixen entreveure clarament la seva comprensió i acceptació de mecanismes anàlegs a la selecció natural de Wallace/Darwin, en qui podria haver influenciat. Les teories de Monboddo no foren massa seguides llavors, a causa, sobretot, de les nombroses excentricitats del lord, que mai no va ser considerat seriós.
L'assumpte va caure en un relatiu oblit fins a la publicació de L'origen de les espècies; pocs anys després que es publicàs, el tema es convertí en quelcom de polèmic. El 1866, la Societat Lingüística de París decidí prohibir el tema al·ludint-hi que totes les teories al respecte eren tan contradictòries entre si que mai no se'n podria arribar a un acord. Així doncs, el problema de l'evolució del llenguatge queda suspès per gairebé un segle, i fou després revifat amb l'esperança que els avanços en genètica, psicologia evolutiva, lingüística i antropologia fossin capaços de donar-hi una resposta.
Ha estat anomenat "el problema més difícil en ciència", pels problemes en intentar abordar l'objecte d'estudi (el llenguatge, del qual no existeix una definició universalment acceptada) i perquè, simplement, no existeixen fòssils de formes primitives de llenguatge.

## Vegeu també

* Lingüística diacrònica
* Evolució humana
# Association sportive de la Garde nationale nigérienne

L'Association Sportive de la Garde Nationale Nigérienne o AS GNN és un club de futbol del Níger de la ciutat de Niamey. Fins al 2011 s'anomenà AS FNIS (Forces Nationales d'Intervention et Securite).

## Palmarès

* Lliga nigerina de futbol:
       2005, 2006, 2011, 2014, 2023, 2024
* Copa nigerina de futbol:
       2007, 2018
* Supercopa nigerina de futbol:
       2011

## Referències

* ↑ NIGER 2010-11 a rsssf
* ↑ «Niger - List of Champions». RSSSF. [Consulta: 16 agost 2019].
* ↑ «Niger - List of Cup Winners». rsssf.com. [Consulta: 16 agost 2019].
# Consell Suprem de la República de Letònia

El Consell Suprem de la República de Letònia (en letó: Latvijas Republikas Augstākā Padome) va ser el Parlament de transició de Letònia entre 1990-1993, després de la restauració de la independència. El Consell Suprem va ser escollit el 18 de març de 1990 com el Soviet Suprem de l'RSS de Letònia. El 4 de maig de 1990 es va declarar la restauració de la independència de Letònia i va començar un període de transició que va durar fins a la primera sessió del cinquè Saeima el 6 de juny de 1993. La independència va ser restaurada completament el 21 d'agost de 1991, durant el Cop d'estat a la Unió Soviètica.
Fou el President del Consell Suprem de la República de Letònia:

## Referències

* ↑ «History of Legislature» (en anglès). Arxivat de l'original el 2007-10-27. [Consulta: 5 febrer 2015].
* ↑ «History of Legislature» (en anglès). Arxivat de l'original el 2007-10-27. [Consulta: 5 febrer 2015].
# Demència digital

Demència digital (també conegut en anglès com Digital Zombie) és el terme aplicat pel Dr. Manfred Spitzer en el seu manifest «Demencia Digit@l» que publicà l'any 2013, el qual fa referència a un deteriorament cognitiu i cerebral per un abús excessiu de les tecnologies. La addicció tecnològica i la incapacitat de separar-se d'una presència en línia persistent són alguns dels efectes dels que parla Spiltzer. Andrew Campbell, investigador de la Universitat de Sydney, també va expressar la seva preocupació per si l'individu pot o no viure una vida plena i sana mentre estigui preocupat pel món digital.

## Riscos per a la salut

Durant l'etapa de la primera infància mentre el seu cervell creix ràpidament, l'exposició augmentada als dispositius digitals els pot privar del desenvolupament necessari per facilitar el creixement del cervell. Aquestes preocupacions també són compartides per metges coreans que creuen que donar dispositius digitals, com telèfons intel·ligents als nens, limita el seu desenvolupament cognitiu. L'Acadèmia Americana de Pediatria també ha suggerit que l'ús de la pantalla per a nens menors hauria de ser extremadament limitat.

## Referències

* ↑ «Growing Up Digital: Media Research Symposium» (en anglès). PDF, 20-12-2019. Arxivat de l'original el 2020-12-27. [Consulta: 20 desembre 2019].
# L'Hort d'en Pere Blanch

L'Hort d'en Pere Blanch és un jaciment arqueològic situat en un hort domèstic a la plana de Llagostera (darrere el Pla de Maiena), en zona de sediments quaternaris i a prop de diverses rieres i recs, on hi ha horts de producció domèstica en zona semi-urbana.
Fou descobert l'any 1981 per Esteve Fa (membre del Museu Arqueològic de Llagostera). El registre material compta amb un total de sis peces: una rascadora bifaç de sílex, denticulada i patinada; una ascla de sílex, patinada; un esquerdís de sílex, patinat; un esquerdís de quars, patinat; un còdol; i una pedra de fusell sense patinar. Segons els membres de l'equip realitzador de la Carta Arqueològica, Sembla que manquen criteris per establir un judici cronològic definitiu del jaciment (segons els membres de l'equip realitzador de la Carta Arqueològica). Podria estar relacionat amb el jaciment de Gaià, situat a poca distància, tractant-se així d'un conjunt del Paleolític Superior.

## Referències

* ↑ «Els jaciments arqueològics de Llagostera». Crònica, 11, 1994, pàg. 14 [Consulta: 17 agost 2023].

## Bibliografia

* Pere Cantón Playà. "Les comarques Gironines: Del Paleolític als Visigots". Diputació de Girona, Associació Arqueològica de Girona. 2001
# Olympic FC de Niamey

L'Olympic FC de Niamey és un club de futbol de Níger de la ciutat de Niamey. Va ser fundat l'any 1974 a partir del club de futbol Secteur 6. Juga a l'estadi Général Seyni Kountché Stadion de Niamey, amb capacitat per a 30.000 espectadors. Els seus colors són el vermell i el blanc i el seu sobrenom el de les lions de Lakouroussou.

## Palmarès

* Lliga nigerina de futbol:
** 1966, 1967, 1968, 1969, 1970 (com a Secteur 6)
** 1976, 1977, 1978, 1989, 1998, 1999
* Copa nigerina de futbol:
** 1975, 1977, 1990, 1991, 2003

## Referències

* ↑ «Niger - List of Champions». RSSSF. [Consulta: 16 agost 2019].
* ↑ «Niger - List of Cup Winners». rsssf.com. [Consulta: 16 agost 2019].
# Giovanni Battista Re

Giovanni Battista Re (Brescia, 30 de gener de 1934) és un Cardenal de la Santa Església Romana i Prefecte emèrit de la Congregació pels Bisbes i president emèrit de la Pontifícia Comissió per Amèrica Llatina.

## Infància

Va néixer el 30 de gener de 1934 a Borno, diòcesi de Brescia, Itàlia.

## Educació

Seminari de Brescia; Pontifícia Universitat Gregoriana, Roma (doctorat en dret canònic); Acadèmia Pontifícia Eclesiàstica, Roma.

## Sacerdoci

Va ser ordenat sacerdot el 3 de març de 1957, a Brescia. Va entrar en el servei diplomàtic vaticà l'1 de juliol de 1963. Encomanat com a secretari de la nunciatura a Panamà, 1963-1967. Nomenat Cambrer secret supernumerari, el 7 de gener de 1964 (el títol va ser canviat a capellà de La Seva Santedat quan la Cúria Romana va ser reformada el 1967). De 1967 a 1971 va ser secretari de la nunciatura a l'Iran. Posteriorment va treballar en la Secretaria d'Estat i va ser secretari de Mons. Giovanni Benelli, Arquebisbe titular de Tusuro, substitut de la Secretaria d'Estat, 1971-1977. Finalment conseller de nunciatura el 1976 i assessor de la Secretaria d'Estat l'1 de desembre de 1979.

## Episcopat

Nomenat Secretari de la Congregació pels Bisbes i Arquebisbe Titular de Vescovio el 9 d'octubre de 1987. Va rebre l'Orde Episcopal el 7 de novembre de 1987 a la Basílica de Sant Pere pel Papa Joan Pau II. També va ser Substitut de la Secretaria d'Estat, secció d'Assumptes Generals, el 12 de desembre de 1989. El 16 de setembre del 2000, el Sant Pare Joan Pau II el nomena Prefecte de la Congregació pels Bisbes i president de la Pontifícia Comissió per Amèrica Llatina.

## Cardenalat

Creat Cardenal prevere el 21 de febrer del 2001; va rebre la birreta vermella i el títol dels Sants Dotze Apòstols. Va participar en el conclave del 18 i 19 d'abril de 2005, en el qual va sortir triat Benet XVI. Ha assistit a la XI Assemblea General Ordinària del Sínode dels Bisbes (Ciutat del Vaticà, 2-23 d'octubre de 2005). En la Cúria Romana és membre de la Secretaria d'Estat, de la Sagrada Congregació per la Doctrina de la Fe i de la Comissió Pontifícia per l'Estat de la Ciutat del Vaticà. Benet XVI va acceptar la seva renúncia als càrrecs que ocupava en la Cúria Romana el dia 30 de juny de 2010, succeint-li el Cardenal Marc Ouellet. Substituirà en les seves funcions al Degà del Col·legi Cardenalici durant el Conclave de 2013 per ser el primer dels Cardenals per ordre i antiguitat a assistir al mateix.

## Honors

    Gran Creu de Cavaller de l'orde al Mèrit de la República Italiana – 27 de novembre de 1992
    Gran Condecoració en Or amb Banda de l'orde al Mèrit de la República Austríaca
    Membre Honorífic del Xirka Ġieħ ir-Repubblika (Malta) – 4 de febrer de 1995
    Creu de Comandant amb Estrella de l'orde al Mèrit de la República de Polònia – 1 d'abril de 2010
    Gran Creu de l'orde de Crist (Portugal) – 21 de desembre de 1990
    Comendador amb Estrella de l'orde al Mèrit de la República Hongaresa

## Referències

* ↑ Sito web del Quirinale: dettaglio decorato.

## Enllaços externs

* Catholic Hierarchy
# Palaeoryctes

Palaeoryctes és un gènere extint de mamífers euteris de la família dels paleoríctids que visqueren a Àfrica i Nord-amèrica des del Paleocè inferior fins a l'Eocè inferior, fa entre 54,9 i 63,8 milions d'anys. Se n'han trobat restes fòssils al Canadà, els Estats Units i el Marroc. Aquest animal, semblant a una musaranya, mesurava 12,5 cm, i pesava al voltant de 20 - 60 g. Era prim i tenia dents típiques insectívores. Palaeoryctes i els seus parents evolucionaren i es van convertir en els grans carnívors de l'ordre Creodonta. Les dents molars no tenien gaire utilitat.
L'espècie P. minimus, del Paleocè superior del Marroc, és un dels mamífers més petits que es coneixen.

## Referències

* 1 2 Entrada «Palaeoryctes» de la Paleobiology Database (en anglès). [Consulta: 5 març 2025].
* ↑ Rose, 2006, p. 96.

## Bibliografia

* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Examen de medul·la òssia

L'examen de medul·la òssia es refereix a l'anàlisi de mostres de medul·la òssia obtingudes per biòpsia de medul·la òssia (a vegades anomenada biòpsia per trefina) o per aspiració de medul·la òssia. L'examen de medul·la òssia s'utilitza en el diagnòstic de diverses malalties, incloses la leucèmia, el mieloma múltiple, el limfoma, l'anèmia o la pancitopènia. La medul·la òssia produeix els elements cel·lulars de la sang, incloses les plaquetes, les hematies i els leucòcits. Tot i que es pot obtenir molta informació examinant la pròpia sang (l'habitual hemograma), de vegades és necessari examinar la font de les cèl·lules sanguínies de la medul·la òssia per obtenir més informació sobre l'hematopoesi; aquest és el paper de l'aspiració i la biòpsia de medul·la òssia.
# Sahel Sporting Club

El Sahel Sporting Club és un club de futbol del Níger de la ciutat de Niamey. Va ser fundat l'any 1974 a partir del club de futbol Secteur 7. Juga a l'estadi Général Seyni Kountché Stadion de Niamey, amb capacitat per a 30.000 espectadors.

## Palmarès

* Lliga nigerina de futbol:
** 1973 (com a Secteur 7)
** 1974, 1986, 1987, 1990, 1991, 1992, 1994, 1996, 2003, 2004, 2007
* Copa nigerina de futbol:
** 1974, 1978, 1986, 1987, 1992, 1993, 1996, 2004, 2006

## Referències

* ↑ «Niger - List of Champions». RSSSF. [Consulta: 16 agost 2019].
* ↑ «Niger - List of Cup Winners». rsssf.com. [Consulta: 16 agost 2019].
# Muntanyesa petita

La muntanyesa petita o erèbia petita (Erebia epiphron) és una espècie de lepidòpter papilionoïdeu de la família dels nimfàlids (Nymphalidae) present als Països Catalans.
Es distribueix a zones muntanyoses d'Europa excepte centre i sud d'Espanya, Fenoscàndia, centre i sud de Grècia i illes mediterrànies. A la península Ibèrica es troba a la Serralada Cantàbrica, Serra de la Demanda, Serra Cebollera i Pirineus. A l'est dels Pirineus habita la subespècie fauveaui mentre que a la resta hi ha la subespècie pyrenaica. Localment pot ser abundant. El seu hàbitat són barrancs i pendents amb herba, amb abundants gramínies d'altura moderada. L'eruga s'alimenta de Nardus stricta.

## Període de vol i hibernació

Una generació a l'any entre juny i agost. A Espanya generalment, entre juny i juliol. Hiberna com a eruga dos anys seguits.

## Conservació

Es considera extingida a Irlanda i Ucraïna. El nombre d'exemplars de l'espècie està disminuint.

## Referències

* ↑ «Cercaterm | TERMCAT». [Consulta: 4 març 2025].
* ↑ «Museu de Ciències Naturals de Granollers». [Consulta: 4 març 2025].
* 1 2 3 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.
* ↑ «Erebia epiphron» (en castellà). Asturnatura. González Fernández, J.. [Consulta: 25 juliol 2012].
* 1 2 «Erebia epiphron» (en anglès). [Consulta: 25 juliol 2012].

## Enllaços externs

* Biodiversidad Virtual (castellà)
* European Butterflies (anglès)
* Asturnatura (castellà)
# Alfonso Broqua

Alfonso Broqua (Montevideo, 11 de setembre de 1876 - París, 24 de novembre de 1946) fou un compositor uruguaià.
Als 10 anys fou iniciat en l'estudi de la música per un professor anomenat Silveyra. Molt delicat de salut quan era nen, va romandre llargues temporades en el camp, influència que denota llur producció. La seva primera obra fou editada a Montevideo a primers del segle xx. Per efectuar estudis superiors es traslladà a Bèlgica el 1909, quelcom que no pogué complir fins més tard a París, ingressant a la Schola Cantorum, on fou deixeble de Vincent d'Indy, Roussée i Seryex. La seva primera obra de consideració és Tabarí, adaptació lírica d'un fragment del poema de Juan Zorrilla de San Martín, per a veus i orquestra, estrenat a Montevideo el 1910. Té a més, una Suite per a piano denominada Poema de las Lomas, executada a París pels pianistes Ricard Viñas i Mª. Marcel Heuchin, etc. Un quintet en sol menor, estrenat a París a la Societé nationale de Musique, amb un gran èxit de crítica, i un gran nombre de peces soltes per a una i dues guitarres, instrument pel qual produí amb una rara habilitat. Diverses cançons infantils i d'altres de caràcter popular divulgaren aquest compositor que reflecteix constantment en llurs obres dues modalitats plenes de sabor peculiar, l'incaic i el netament popular del seu país. La seva obra més important és potser, Cruz del Sur, espècie de poema líric en el que, basant-se en l'època de la conquesta espanyola, reflecteix l'influx dels folklores hispànics i incaic com a símbol d'aquelles dues civilitzacions en pugna. I per a últim, citarem llur Evocation andine, quadre simfònic de suggestió índia, així com Pericón que, basant-se en el cançoner popular de Martín Fierro, amb tanta gràcia compongué aquest notable músic uruguaià, considerat, junt amb Eduardo Fabini, com el més representatiu del seu país.

## Referències

* ↑ Tom núm. 9 de l'Enciclopèdia Espasa.